b"\n_START_ARTICLE_\nMarshall Flinkman\n_START_SECTION_\nHahmon kuvaus\n_START_PARAGRAPH_\nMarshall on luonteeltaan panikoiva, ujo ja sosiaalisesti ep\xc3\xa4varma, h\xc3\xa4n usein \xc3\xa4nkytt\xc3\xa4\xc3\xa4 puhuessaan ja eksyy asiasta. H\xc3\xa4n tekee my\xc3\xb6s viittauksia elokuviin ja kirjallisuuteen. Monet pit\xc3\xa4v\xc3\xa4t h\xc3\xa4nen k\xc3\xa4ytt\xc3\xa4ytymist\xc3\xa4\xc3\xa4n omituisena.\n_START_SECTION_\nTaustaa\n_START_PARAGRAPH_\nMarshall J. Flinkman syntyi 29. joulukuuta 1971 Los Angelesissa, Yhdysvalloissa. H\xc3\xa4net rekrytoitiin Arvin Sloanen alaisuuteen SD-6:en, CIA:n salaiseen osaan, vuonna 1997. H\xc3\xa4nest\xc3\xa4 tuli tekniikkapuolen johtaja, joka suunnittelee kaikki laitteet, joita muut k\xc3\xa4ytt\xc3\xa4v\xc3\xa4t kentt\xc3\xa4operaatioilla. H\xc3\xa4n pyyt\xc3\xa4\xc3\xa4 v\xc3\xa4lill\xc3\xa4 kollegaansa Sydney Bristow'ta ottamaan kuvia eri maiden n\xc3\xa4ht\xc3\xa4vyyksist\xc3\xa4 pit\xc3\xa4\xc3\xa4kseen yll\xc3\xa4 peitety\xc3\xb6t\xc3\xa4\xc3\xa4n, mink\xc3\xa4 h\xc3\xa4n on uskotellut \xc3\xa4idilleen.\n_START_SECTION_\nHahmon tarina\n_START_PARAGRAPH_\nMarshall ty\xc3\xb6skentelee SD-6:n tekniikassa. H\xc3\xa4n ei tied\xc3\xa4, ett\xc3\xa4 SD-6 kuuluu oikeasti terroristiorganisaatio Allianssiin. Toisella kaudella CIA onnistuu vihdoin kaatamaan SD-6:n ja Allianssin, mink\xc3\xa4 j\xc3\xa4lkeen Marshall siirtyy CIA:n palvelukseen ja h\xc3\xa4nest\xc3\xa4 tulee t\xc3\xa4rke\xc3\xa4 osa tiimi\xc3\xa4. Kaudella Marshall joutuu ensimm\xc3\xa4ist\xc3\xa4 kertaa kent\xc3\xa4lle, mink\xc3\xa4 seurauksena h\xc3\xa4net kidnapataan. My\xc3\xb6hemmin h\xc3\xa4n l\xc3\xb6yt\xc3\xa4\xc3\xa4 yhteisen s\xc3\xa4velen NSA:n agentti Carrie Bowmanin kanssa ja alkaa seurustella h\xc3\xa4nen kanssaan._NEWLINE_Kaksi vuotta my\xc3\xb6hemmin Marshall on liikuttunut saadessaan tiet\xc3\xa4\xc3\xa4 kuolleeksi luullun Sydneyn olevan elossa. Carrie odottaa parin ensimm\xc3\xa4ist\xc3\xa4 lasta. My\xc3\xb6hemmin pari menee naimisiin ja Carrie synnytt\xc3\xa4\xc3\xa4 pojan, Mitchellin. My\xc3\xb6hemmin vakoojaksi paljastunut Lauren Reed ampuu Marshallia, mutta h\xc3\xa4n selvi\xc3\xa4\xc3\xa4._NEWLINE_Nelj\xc3\xa4nnell\xc3\xa4 kaudella Marshall v\xc3\xa4rv\xc3\xa4t\xc3\xa4\xc3\xa4n CIA:n salaiseen osastoon, APO:on, mist\xc3\xa4 h\xc3\xa4n ei saa kertoa kenellek\xc3\xa4\xc3\xa4n, edes Carrielle. Kaudella Sydney siepataan ja Marshall joutuu pelastamaan h\xc3\xa4net. Viidennell\xc3\xa4 kaudella Marshall yst\xc3\xa4vystyy uuden tietokone-ekspertti Rachel Gibsonin kanssa. Arvin Sloane sieppaa heid\xc3\xa4t kauden lopussa, mutta heid\xc3\xa4t pelastetaan. Sarja p\xc3\xa4\xc3\xa4ttyy, kun n\xc3\xa4ytet\xc3\xa4\xc3\xa4n vuosia eteenp\xc3\xa4in, jolloin selvi\xc3\xa4\xc3\xa4, ett\xc3\xa4 Marshallilla ja Carriella on kolme poikaa ja nelj\xc3\xa4s tuloillaan."